CELEX: E2012C0438
Language: lt
Date: 1354060800000
Title: 2012 m. lapkričio 28 d. ELPA priežiūros institucijos sprendimas Nr. 438/12/COL, kuriuo aštuoniasdešimt šeštąjį kartą iš dalies keičiamos procesinės ir materialinės valstybės pagalbos taisyklės

11.7.2013   
            
            
               LT
            
            
               Europos Sąjungos oficialusis leidinys
            
            
               L 190/91
            
         ELPA PRIEŽIŪROS INSTITUCIJOS SPRENDIMAS
   
   Nr. 438/12/COL
   2012 m. lapkričio 28 d.
   kuriuo aštuoniasdešimt šeštąjį kartą iš dalies keičiamos procesinės ir materialinės valstybės pagalbos taisyklės
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (1), ypač į jo 61–63 straipsnius ir 26 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo (2), ypač į jo 5 straipsnio 2 dalies b punktą ir į 24 straipsnį,
   kadangi:
   ELPA priežiūros institucijos valstybės pagalbos gairių skyrius dėl valstybės pagalbos sunkumus patiriančioms įmonėms sanuoti ir restruktūrizuoti (3) nustos galioti 2012 m. lapkričio 30 d. (4);
   minėtas skyrius atitinka Bendrijos gaires dėl valstybės pagalbos sunkumus patiriančioms įmonėms sanuoti ir restruktūrizuoti (5), kurios nustojo galioti 2012 m. spalio 9 d. (6);
   2012 m. rugsėjo 28 d. Europos Komisija priėmė Komunikatą dėl 2004 m. spalio 1 d. Bendrijos gairių dėl valstybės pagalbos sunkumus patiriančioms įmonėms sanuoti ir restruktūrizuoti taikymo pratęsimo iki tol, kol jos bus pakeistos naujomis taisyklėmis (7);
   todėl dabartinis skyrius dėl valstybės pagalbos sunkumus patiriančioms įmonėms sanuoti ir restruktūrizuoti, kuris nustos galioti 2012 m. lapkričio 30 d., turi būti pratęstas, kad valstybės pagalbos taisyklės būtų vienodai taikomos visoje Europos ekonominėje erdvėje;
   pasikonsultavusi su Europos Komisija ir ELPA valstybėmis,
   PRIĖMĖ ŠĮ SPRENDIMĄ:
   1 straipsnis
   ELPA priežiūros institucijos valstybės pagalbos gairių skyriaus dėl valstybės pagalbos sunkumus patiriančioms įmonėms sanuoti ir restruktūrizuoti galiojimas pratęsiamas iki tol, kol jis bus pakeistas naujomis taisyklėmis.
   2 straipsnis
   Tekstas autentiškas tik anglų kalba.
   
      Priimta Briuselyje 2012 m. lapkričio 28 d.
      
         
            ELPA priežiūros institucijos vardu
         
         Oda Helen SLETNES
         
         
            Pirmininkė
         
         Sverrir Haukur GUNNLAUGSSON
         
         
            Kolegijos narys
         
      
   
   
      (1)  EEE susitarimas.
   
      (2)  Susitarimas dėl Priežiūros institucijos ir Teismo.
   
      (3)  OL L 97, 2005 4 15, p. 41, EEE priedas Nr. 18, 2005 4 15, p. 1.
   
      (4)  Žr. 90 dalį, kurios galiojimas pratęstas 2009 m. spalio 30 d. ELPA priežiūros institucijos sprendimu Nr. 433/09/COL, kuriuo septyniasdešimt trečiąjį kartą iš dalies keičiamos procedūrinės ir esminės taisykles valstybės pagalbos srityje (OL L 48, 2010 2 25, p. 27, EEE priedas Nr. 9, 2010 2 25, p. 12).
   
      (5)  OL C 244, 2004 10 1, p. 2–17.
   
      (6)  Žr. 102 dalį, kurios galiojimas pratęstas Europos Komisijos komunikatu dėl Bendrijos gairių dėl valstybės pagalbos sunkumus patiriančioms įmonėms sanuoti ir restruktūrizuoti pratęsimo (OL C 156, 2009 7 9, p. 3).
   
      (7)  OL C 296, 2012 10 2, p. 3.